Uzboi

Uzboi est alveus magnus fluminis exsiccati vel bracchium caecum immensum, in Turcomannia situm, quod initium e lacu Sarykamyschensi capiebat et in sinum Krasnovodskiensem maris Caspii prope urbem hodiernam Dauabam influebat. Et Sarykamysch, et Caspium tunc temporis maiorem, quam nunc, aream occupabant, quare initium et ostium Uzboi non ad litus hodiernum sita sunt. Circa 550 chm longitudinis est. Oxus tum in Sarykamysch effundebatur, ergo Uzboi Oxi pars haberi poterat. Karakum desertum ad ripam Uzboi laevam patet.

Alveus latus et profundus certissime distinguitur. Lacus multi et dulces et salsi nunc in eo siti sunt. 

 Notae 

 Nexus externi 

Categoria:Flumina pristina
Categoria:Flumina Turcomanniae
Categoria:Systema Oxi fluminis